stanford-oval/wikipedia huggingface dataset:
מקס מרגולס
פרסומיו

Über die Schwingungen periodisch erwärmter Luft, in: Sbb. Wien, math. nat. Kl., Bd. 99, Abt. 2a, 1890
Luftbewegungen in einer rotierenden Sphäroidschale bei zonaler Druckverteilung, ibid., Bd. 101/02, Abt. 2a, 1892-93
Vergleichung der Barogramme von einigen Orten rings um Wien, in: Meteorolog. Z., Bd. 14, 1897
Material zum Studium der Druckverteilung und des Windes in NÖ, in: Jhb. der k. k. Centralanstalt für Meteorol. und Erdmagnetismus in Wien, NF, Bd. 35, 1900; Bd. 37, 1902
Temperaturstufen in NÖ im Winter 1898/99, ibid., Bd. 36, 1901
Über den Arbeitswert einer Luftdruckverteilung und die Erhaltung der Druckunterschiede, in: Denkschriften Wien, math.-nat. Kl., Bd. 73, 1901
Über rasche Erwärmungen, in: Meteorolog. Z., Bd. 20, 1903
Über Temperaturschwankungen auf hohen Bergen, ibid., Bd. 20, 1903
Über die Energie der Stürme, in: Jhb. der k. k. Centralanstalt für Meteorol. und Erdmagnetismus in Wien, NF, Bd. 42, 1905
Über Temperaturschichtung in stationär bewegter und in ruhender Luft, in: Meteorolog. Z., Hann-Bd., 1906
Über die Zusammensetzung der gesättigten Dämpfe von Mischungen. Sitzb. der math.-nat. Classe der kaiserlichen, Akademie der Wissenschaften Wien 104, 1885
Über die Änderung des vertikalen Temperaturgefälles durch Zusammendrückung oder Ausbreitung einer Luftmasse, ibid., Bd. 23, 1906
Zur Sturmtheorie, ibid., Bd. 23, 1906; etc.
הערות שוליים

↑  ZAMG = Central Institute of Meteorology in Vienna
| --- | --- |
בקרת זהויות :  NLI: 987007502406005171  PLWABN: 9810641581305606  GND: 117544949  ISNI: 0000 0000 1049 8552  LCCN: nb2001088148  SNAC: w6bp094b  VIAF: 67245978   WorldCat (עם VIAF): 67245978
מנטיס (היקום הקולנועי של מארוול)

| --- | --- |

מנטיס בגילומה של פום קלמנטיף, כפי שהיא מופיעה בכרזה הרשמית לסרט היקום הקולנועי של מארוול "שומרי הגלקסיה: חלק 2".
 הופעה ראשונה:  שומרי הגלקסיה: חלק 2 
 גילום הדמות:  פום קלמנטיף 
 מידע
 מין:  נקבה
 מקצוע:  עוזרת שכירת חרב
 שיוך:  שומרי הגלקסיה
 כוחות:  אמפתיה 
 מקום מגורים:  ראשומקום
 דמויות קשורות
 משפחה:  אגו (אב) פיטר קוויל (אח למחצה)
 חברים:  דראקס פיטר קוויל גאמורה רוקט גרוט נביולה (שומרי הגלקסיה בספיישל חג המולד, שומרי הגלקסיה חלק 3) קראגלין קוסמו יונדו אודונטה תור
 אויבים:  אגו תאנוס הוד התפתחותו איישה
 
מנטיס (באנגלית: Mantis) היא דמות בדיונית המגולמת על ידי פום קלמנטיף בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
מנטיס היא חברת צוות בשומרי הגלקסיה עם כוחות מבוססי אמפתיה ואחותו למחצה מצד האב של פיטר קוויל, מנהיג השומרים. הדמות הוצגה לראשונה ב"שומרי הגלקסיה: חלק 2" (2017), כעוזרת החייזרית של אגו עם הכוח לשלוט ברגשות של אנשים באמצעות מגע. היא מתוארת בדרך כלל כבעלת אישיות תמימה ונאיבית.
נכון לשנת 2023, הדמות הופיעה בחמישה סרטים: "שומרי הגלקסיה: חלק 2", "הנוקמים: מלחמת האינסוף", "הנוקמים: סוף המשחק", "תור: אהבה ורעם" ו"שומרי הגלקסיה: חלק 3". כמו כן, הדמות הופיעה ב"שומרי הגלקסיה בספיישל חג המולד" ובסדרה "מה אם...?".
ביוגרפיה בדיונית > הצטרפות לשומרים

אגו הכוכב החי גידל את מנטיס והשתמש בכוחות האמפתיים שלה כדי לעזור לו לנוח. מנטיס וצורתו האנושית של אגו נתקלים מאוחר יותר בשומרי הגלקסיה – פיטר קוויל, גאמורה, דראקס, רוקט, גרוט ונביולה – לאחר שהשומרים הגיעו לכוכב סמוך בבריחה מהריבוניים, מהם רוקט גנב סוללות אנולקס במהלך קרב. צורתו האנושית של אגו חושפת שאגו הוא אביו של קוויל, והם נוסעים לכוכב אגו. לאורך הדרך, מנטיס מדגימה את יכולתה לזהות רגשות ותחושות של אנשים באמצעות מגע. כאשר קוויל, גאמורה ודראקס מגיעים לאגו, מנטיס מתלבטת האם לספר לדראקס על התוכניות המרושעות של אגו, ובסופו של דבר מצטרפת לשומרים במאבקם נגד אגו.
ביוגרפיה בדיונית > מלחמת האינסוף והשיבה לחיים

בשנת 2018, מנטיס והשומרים מגיבים לקריאת מצוקה ומצילים את תור שצף בחלל. לאחר שהקבוצה מתפצלת, היא מלווה את קוויל, גאמורה ודראקס לראשומקום כדי לעצור את תאנוס, אבל מנוטרלת על ידי תאנוס באמצעות אבן המציאות, מה שמאפשר לתאנוס לקחת את גאמורה. מנטיס מגיעה לטיטאן יחד עם קוויל ודראקס, שם הם מתאחדים עם טוני סטארק, פיטר פארקר וסטיבן סטריינג' בניסיון נוסף לחלץ את כפפת האינסוף מתאנוס. אף על פי שמנטיס מסוגלת לשלוט באופן זמני בתאנוס, הוא משתחרר משליטתה כאשר קוויל לומד מנביולה שגאמורה מתה ומתקיף את תאנוס. זמן קצר לאחר מכן, מנטיס נופלת קורבן להתפוררות.
בשנת 2023, מנטיס מושבת לחיים ומובאת דרך פורטל לכדור הארץ לצפון מדינת ניו יורק, שם היא משתתפת בקרב נגד כוחותיו של תאנוס מהעבר. מאוחר יותר, מנטיס וחבריה לקבוצה שהתאחדו משתתפים בהלוויה של סטארק, שהקריב את חייו כדי לעצור את תאנוס. לאחר מכן הם אוספים את תור מנורווגיה וחוזרים לחלל.
ביוגרפיה בדיונית > הרפתקאות חדשות

בשנת 2024, מנטיס והשומרים, אליהם הצטרפו תור וקראגלין, יוצאים להרפתקאות בחלל. תור נפרד מהם לאחר שהם לומדים שמספר אלים נרצחו על ידי גור שוחט האלים. השומרים ממשיכים להגיב לכמה שיותר קריאות.
בשנת 2025, השומרים רוכשים את ראשומקום מידי האספן, ואל הצוות מצטרפת קוסמו. מנטיס עוזרת לשפץ את ראשומקום לאחר ההתקפה שהמקום עבר. מנטיס, שיודעת עד כמה קוויל מדוכא בשל אובדן אהובתו, רוצה לארגן לו חגיגת חג מולד משמעותית ומתכננת עם דרקאס תוכניות להביא את קווין בייקון כמתנה לקוויל. מנטיס מנווטת את הספינה החדשה שלהם בחזרה לכדור הארץ והיא ודראקס נוחתים בהוליווד, לוס אנג'לס, קליפורניה. הם מרוויחים כסף כשהם מצטלמים עם תיירים, ומשתכרים בבר במועדון לילה. מוכרת של מפות ידוענים מציעה לגלות להם היכן נמצא ביתו של בייקון, ומנטיס משתמשת בכוחותיה כדי לקבל את המפה מבלי לשלם וגם לקבל את כל כספה של המוכרת. הם הולכים לביתו של בייקון בבוורלי הילס, לוכדים אותו וגונבים קישוטי חג המולד מחנות. בחזרה לראשומקום, הם עורכים חגיגת חג המולד ומעניקים את בייקון לקוויל. מאוחר יותר, מנטיס מגלה לקוויל שאגו היה גם אביה, מה שהופך אותם לאחים למחצה, שלדברי קוויל היא מתנת חג המולד הטובה ביותר שקיבל אי פעם.
ביוגרפיה בדיונית > המשימה הסופית

לאחר שהשומרים בנו מחדש את ראשומקום, הם מותקפים על ידי אדם וורלוק. רוקט נפצע אנושות והשומרים לא מסוגלים לטפל בפצעיו בגלל מתג הרג המותקן בו. הצוות, כולל מנטיס, מחליט לנסוע למטה של חברת אורגוסקופ, המונהגת על ידי הוד התפתחותו, בתקווה למצוא קוד ביטול למתג. מנטיס, דראקס ונביולה מגיעים לספינה של הוד התפתחותו, שם הם מגלים המוני ילדים כלואים. הם נלכדים בעצמם ונכלאים בתא עם אביליסקים. מנטיס משכנעת את האביליסקים שהם באותו צד, והשלישייה נמלטת מהתא. הם מתאחדים עם שאר השומרים, וביחד הם מכריעים את צבא הוד התפתחותו. לאחר שהביסו את הוד התפתחותו, השומרים בצורתם הנוכחית, מחליטים להתפרק עם החזרה לראשומקום, ומנטיס יוצאת למסע גילוי עצמי ביחד עם האביליסקים.
גרסאות חלופיות

בשנת 2011 חלופית, מנטיס הייתה בין המשתתפים החייזרים הרבים במסיבה של תור על פני כדור הארץ.
יצירה ואפיון הדמות

במאי 2014, הבמאי ג'יימס גאן אמר שהוא מתכנן להציג שתי דמויות מרכזיות חדשות בסרט ההמשך של שומרי הגלקסיה, מנטיס ואדם וורלוק. שיחות החלו עם שחקנית שגאן חשב שמתאימה לגלם את מנטיס, בזמן שהחליט להסיר את וורלוק משום שהסרט נהיה "יותר מידי עמוס". גאן הוסיף כי וורלוק היה "דמות אחת יותר מדי ולא רציתי לאבד את מנטיס ומנטיס הייתה חלק בלתי נפרד מהסרט בכל מקרה". באוקטובר 2015, קלמנטיף לוהקה לתפקיד.
בשומרי הגלקסיה: חלק 2, מנטיס מתוארת כעוזרת בעלת כוחות אמפתיים שחיה עם אגו. המפיק בפועל ג'ונתן שוורץ אמר שהדמות "מעולם לא חוותה אינטראקציה חברתית באמת", ולומדת על "מורכבויות חברתיות" מהשומרים האחרים. קלמנטיף הוסיפה, "היא הייתה ממש בודדה ולבדה, אז זה דבר חדש לגמרי לפגוש את האנשים האלה ולגלות דברים חדשים", ומשווה זאת לילד שעושה טעויות מביכות במצבים חברתיים חדשים. קווין פייגי ציין שלמנטיס ולדראקס יש מערכת יחסים "מעניינת" בסרט בשל היותם "עצמים מוזרים לחלוטין". סטיב אנגלהרט, אחד מהיוצרים של מנטיס, התאכזב מגילום הדמות ואמר, "לדמות הזאת אין שום קשר למנטיס... אני באמת לא יודע למה לקחת דמות שהיא כל כך ייחודית כמו מנטיס ולעשות דמות אחרת לגמרי ועדיין לקרוא לה מנטיס".
דייב בטיסטה ציין שבשלב מסוים גאן רצה לעשות "סרט של דראקס ומנטיס" כספין-אוף, אך הרעיון לא התפתח על ידי מארוול.
בספטמבר 2021, גאן ציין שהתפקידים של מנטיס ונביולה "די עצומים" בתסריט של שומרי הגלקסיה: חלק 3. מנטיס ודראקס משחקים תפקיד מרכזי בספיישל החגים של שומרי הגלקסיה, שעליו אמרה קלמנטיף, "יכולתי להיות הכי מוזרה שהייתי אי פעם בתור מנטיס".
הערות שוליים

↑  A Complete List of Who Lives and Dies in 'Avengers: Infinity War', Time, ‏2018-04-27
↑  Every Marvel Character At The Funeral In Avengers: Endgame, ScreenRant, ‏2019-05-01
↑  Every MCU Easter Egg In What If? Episode 7, ScreenRant, ‏2021-09-22
1 2  Exclusive: Adam Warlock Was Originally A Major Character In 'Guardians Vol. 2'; Will Be In 'Guardians 3', /Film, ‏2017-04-20
1 2  'Guardians of the Galaxy 2' Has Fewer Characters, One New, ScreenRant, ‏2015-06-04
↑  James Gunn Has Already Begun Casting For 'Guardians of the Galaxy 2', ScreenRant, ‏2015-05-20
↑  Justin Kroll, ‘Guardians of the Galaxy Vol. 2’: Newcomer Pom Klementieff Cast in Mystery Role, Variety, ‏2015-10-28
1 2  Guardians of the Galaxy 2: 40 Things to Know about the Sequel, Collider, ‏2017-02-06
↑  Clark Collis Updated July 15, 2016 at 03:16 PM EDT, Meet Mantis, the new alien from 'Guardians of the Galaxy Vol. 2', EW.com
↑  Kieran Shiach, Guardians of the Galaxy Vol. 2 got Mantis all wrong, says character creator, Polygon, ‏2017-05-17
↑  Guardians of the Galaxy's Bautista Confirms There Were Talks of a Drax/Mantis Film, CBR, ‏2021-05-07
↑  'Guardians of the Galaxy 3': James Gunn Says Mantis and Nebula Are Getting Bigger Roles in Sequel, Collider, ‏2021-09-20
↑  Matt Webb Mitovich, Guardians of the Galaxy Vet: Disney+ Holiday Special Is Both ‘Goofy’ and ‘Heartfelt’ (and Has a Big Reveal), TVLine, ‏2022-11-17
משהב

| --- | --- |

 נתונים כלליים
 תקופת הפעילות:  1936–הווה (כ־88 שנים)
 משרד ראשי:  פתח תקווה
 בעלות:  הסתדרות הפועל המזרחי
 יו"ר:  אבי סולימאן
 מנכ"ל:  איציק דעי
 
משהב חברה לשכון בנין ופתוח בע"מ המוכרת בשם המקוצר "משהב" היא חברה פרטית ישראלית שנוסדה בשנת 1936 על ידי הסתדרות הפועל המזרחי, ועוסקת בתחום השיכון והבינוי.
היסטוריה

בשנת 1936 נוסדה חברת היזמות "משכנות", ששמה המלא היה "משכנות - חברה ליסוד שכונות דתיות בע"מ". בשנת 1937 נוסדה חברת הבינוי "הבונה" במטרה לספק עבודה בענף הבנייה לפועלים דתיים. לאחר הקמתן שתי החברות פעלו כחברות קבלניות מבצעות לציבור הדתי לאומי.
החברות נוסדו על ידי הסתדרות הפועל המזרחי בראשות משה קלמר, שכיהן כיושב ראש הדירקטוריון שלהן.
בתחילת 1959, לאחר שנים שבהן התגלגל הרעיון לאחד את החברות, הוחל בפעילות למיזוג החברות. האיחוד הובא בפני מרכז הפועל המזרחי באפריל 1959 ושתי החברות נקראו יחד "משכנות-הבונה". בשנת 1960 הושלם המיזוג והחברה קיבלה את שמה החדש: "משהב".
החברה בנתה עשרות אלפי דירות ברחבי ישראל. בשנת 2003 רכשה חברת משהב מתחם בן 127 דונם באורנית, ובנתה במקום 250 קוטג'ים.
במאה ה-21 עסקה החברה גם במיזמי פינוי בינוי בקריית אונו, ברמת גן ובגבעתיים.
בשנת 2016 עברו משרדיה הראשיים של החברה לפתח תקווה, לאחר כחמישים שנה שבהן שכנו בתל אביב.
באוקטובר 2018 הטילה רשות מקרקעי ישראל על החברה קנס בגובה 30 אלף ש"ח על אפליה במכירת דירות לערבים.
ביולי 2021 הטילה הרשות להגנת הצרכן ולסחר הוגן על החברה עיצום כספי בסך 54 אלף ש"ח, עקב הטעיית צרכנים בפרסום.
הערות שוליים

↑  שילוב של המילים: משכנות ו-הבונה
↑  "משכנות - חברה ליסוד שכונות דתיות בע"מ", מעריב, 21 ביוני 1953
1 2  ברכת העשייה, הצופה, 18 בפברואר 1959
↑  מרכז הפועל המזרחי מתכנס היום, הצופה, 12 באפריל 1959
התעוררות רצינית בתחום המשקי - כלכלי, הצופה, 13 באפריל 1959
↑  הבו שיכונים דתיים לגבעתיים, הצופה, 10 ביוני 1959
↑  שכונה חדשה בצפון העיר, הצופה, 12 באוגוסט 1960
↑  אלעזר לוין, ‏משהב תבנה 200–250 קוטג'ים ביישוב אורנית ליד הקו הירוק, באתר גלובס, 1 באפריל 2003
↑  דותן לוי, קריית אונו: תוכניות פינוי ובינוי בהיקף של 546 דירות, באתר כלכליסט, 16 באוגוסט 2009
↑  שי פאוזנר, פינוי-בינוי ברמת גן : 96 דירות ייהרסו, 360 יוקמו, באתר כלכליסט, 2 באפריל 2011
↑  דותן לוי, פרויקט פינוי-בינוי של י.ח דמרי, מבני אופיר ומשהב בגבעתיים יצא לדרך, באתר כלכליסט, 28 בפברואר 2018
↑  דותן לוי, משהב רכשה משטראוס שתי קומות בפתח תקווה ב-14.4 מיליון שקל, באתר כלכליסט, 3 באוגוסט 2016
↑  דותן לוי, בפעם הראשונה: קנס הוטל על אפליית לאום במכירת דירות, באתר כלכליסט, 3 באוקטובר 2018
↑  אמיתי גזית, קנס של כ-600 אלף שקל לשתי חברות ששיווקו קרקע לא מתוכננת תוך הטעיית הקונים, באתר כלכליסט, 19 ביולי 2021
מצוק לאקיי

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי הורליק 
 קואורדינטות:  84°49′00″S 116°15′00″W﻿ / ﻿84.8167°S 116.25°W﻿ / -84.8167; -116.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק לאקיי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק לאקיי
 
מצוק לאקיי או רכס לאקיי (באנגלית: Lackey Ridge) הוא רכס מצוקים ברכס אוהיו, בהרי הורליק, בארץ מרי בירד שבאנטארקטיקה.
כיוונו של הרכס: מזרח-מערב ואורכו בכיוון זה 7 קילומטרים.
הרכס מהווה את הקצה המערבי של מישור (שולחן) באקאיי.
היסטוריה > מקור השם

שמו של המצוק ניתן לו על ידי הוועדה המייעצת לשמות אנטארקטיים של ארצות הברית.
המצוק נקרא על שם לארי ל. לאקיי (Larry L. Lackey), שהיה גאולוג במשלחת אוניברסיטת המדינה של אוהיו לחקר הרי הורליק (the Ohio State University expedition to the Horlick Mountains) בעונת המחקר (הקיץ האנטארקטי) שבשנים 1960 – 1961.
| רכס אוהיו |
| --- | --- | --- |
| מישורים | באקיי |  |
| הרים | אורבאנאק • איוורסן • אלדריג' • גלוסופטריס |  |
| נונאטאקים | אלדריג' • בנט |  |
| מצוקים | דיסקברי • לאקיי |  |
מקס נורדאו (אוניית מעפילים)

הספינה "מקס נורדאו"
מסלול ההפלגה של "מקס נורדאו"
מקס נורדאו הייתה אוניית מעפילים שנקראה על-שם מקס נורדאו, ממנהיגי התנועה הציונית. הייתה זו אוניית המעפילים הגדולה ביותר מאז פריצת ההסגר הבריטי, והראשונה שנשאה יותר מ-1000 נפשות. הייתה זו הפלגה ראשונה מחוף מדינה הנתונה להשפעת ברית המועצות, והאחרונה מרומניה.
תולדותיה

הספינה, ששמה המקורי היה "סמירני", הייתה ספינת נמל ענקית ללא מנוע, שעגנה תחת דגל יוון בנמל בראילה ברומניה. הספינה נרכשה במרץ 1942 על ידי אחד מראשי התנועה הלאומית בארצות הבלקן. לאחר הרכישה הותקן לה מנוע וקומה שנייה כדי להכשירה להעברת מעפילים, בכוונה לצאת לדרך בקיץ 1942. אולם שלטונות רומניה אסרו את ההפלגה. בסוף 1945 החרימו שלטונות ברית המועצות את הספינה ולאחר השתדלויות היא הושבה לבעליה. החלה הרשמת נוסעים בחסות בלתי רשמית של הצלב האדום הרומני.
האנייה הפליגה מנמל קונסטנצה שברומניה. לנוסעיה היו אשרות כניסה למקסיקו ולקוסטה ריקה. העלאת הנוסעים לספינה החלה ב-3 במאי 1946, ונמשכה כארבעה ימים, בשל המספר הגדול של האנשים והחפצים האישיים הרבים שנשאו עמם. הצפיפות והעומס הרב אף גרמו לרשויות הנמל לבקש אישור מיוחד מהממשלה, מחשש שיסכנו את חיי המפליגים. משהוסדרו העניינים, הפליגה הספינה ב-7 במאי כשעליה 1,666 מעפילים. האונייה הפליגה מקונסטנצה באישור שלטונות ברית המועצות למרות מחאות בריטניה.
לקראת ההגעה לקרבת ארץ ישראל הוצב על הסיפון שלט גדול:
ב-13 במאי 1946, אחר הצהריים, זוהתה האנייה על ידי שלטונות המנדט בלב ים. משחתת בריטית יצאה לקראתה ולאחר יריות אזהרה הועלו עליה חיילים בריטים. המעפילים השליכו לים את מכונת האלחוט ומסמכים שונים. רב החובל טען שהוא בדרכו לפורט סעיד.
ב-14 במאי הגיעה לנמל חיפה, נוסעיה הורדו ונלקחו למעצר במחנה המעצר בעתלית. ב-27 במאי הוחל בשחרור המעפילים ממחנה עתלית, בקצב של 50 ליום. לאחר שתמו מכסת הסרטיפיקטים, נותרו בתחילת יוני 1946 במחנה עתלית 835 מעפילים. מעפילים אלו שוחררו ב-16 וב-17 ביוני 1946.
ביוני 1946 הגישו שלטונות המנדט תביעה לבית המשפט להחרמת האנייה. רב החובל ו-19 עובדי האונייה הוחזקו במעצר. במשפט טען רב החובל שהוא לקח נוסעים בעלי ויזות למקסיקו וקוסטה ריקה לכיוון פורט סעיד, ממנה הם היו אמורים להמשיך למקסיקו. רק בלב ים השתלטו נוסעים על האונייה והובילו אותה בעצמם לכיוון ארץ ישראל.
בתחילת יולי 1946 הוחזקו במעצר על האונייה מעפילים מביריה.
נוסעים וצוות

בגלל שנרכשה על ידי התנועה הלאומית, הוסכם שהמזוהים עם התנועה יקבלו 17% מהמקומות באנייה, בניגוד לשיעור הרגיל של 8.5% באניית רגילות. 740 מהעולים היו יוצאי פולין, 450 מיוגוסלביה ו-430 מרומניה. מרומניה הגיעו 130 חברי גורדוניה, 130 נוער ציוני, 171 בני עקיבא, 170 דרור הבונים, 91 בית"ר, 165 אגודת ישראל ועוד 150 מעפילים שלא מתנועות אלו. מהונגריה הגיעו 63 נוער ציוני, 63 מזרחי, 47 הבונים, 47 מכבי הצעיר, 47 בעלי מלאכה, 24 אגודת ישראל.
מפקד האונייה היה אליעזר ערמון (ורש) וה'גדעוני' היה חיים פורת (פרטקין).
הערות שוליים

1 2  שיירת המעפילים - ביזמת התנועה הלאומית, המשקיף, 15 במאי 1946
↑  מעפילי נורדאו באו בעזרת הרוסים, המשקיף, 17 במאי 1946
1 2  יום גדול לעלייה לארץ, משמר, 15 במאי 1946
↑  הרדיפה הדרמטית אחר נורדאו בליווי יריות אזהרה, המשקיף, 1 ביולי 1946
1 2  אנית מעפילים "נורדאו" עם 1800 איש - בחיפה, המשקיף, 14 במאי 1946
↑  החלו בשחרור מעפילי נורדאו, המשקיף, 28 במאי 1946
↑  לאחר שיינתנו סרטיפיקטים, ישוחררו המעפילים, המשקיף, 10 ביוני 1946
↑  עולי מכס נורדוי משתחררים, דבר, 17 ביוני 1946
↑  נגמר שחרור מעפילי מאכס נורדאו, משמר, 18 ביוני 1946
↑  תביעה להחרמת הספינה מכס נורדאו, המשקיף, 6 ביוני 1946
↑  הוגשה תביעה להחרמת האניה "מכס נורדאו", דבר, 16 ביוני 1946
↑  רב החובל של מכס נורדאו טוען שהמעפילים השתלטו על הספינה, המשקיף, 21 ביולי 1946
↑  1100 מעפילי "ביריה" הועברו ל"מכס נורדאו", המשקיף, 3 ביולי 1946
מעבר לכל חלום

| --- | --- |

 בימוי:  טרסם סינג 
 הופק בידי:  טרסם סינג 
 תסריט:  טרסם סינג 
 שחקנים ראשיים:  לי פייס ליאו ביל Ronald France שון גילדר דניאל קלטגירונה ג'סטין ואדל קטינקה אונטארו Camilla Waldman 
 מוזיקה:  קרישנה לוי 
 צילום:  Colin Watkinson 
 מדינה:  ארצות הברית, הודו, הממלכה המאוחדת 
 חברת הפקה:  RadicalMedia, Absolute Entertainment 
 חברה מפיצה:  פורום הונגריה, נטפליקס 
 שיטת הפצה:  וידאו על פי דרישה 
 הקרנת בכורה:  12 במרץ 2009 
 משך הקרנה:  117 דק' 
 שפת הסרט:  אנגלית 
 סוגה:  סרט פנטזיה, סרט דרמה 
 הכנסות באתר מוג'ו:   fall08
 פרסים:  Sitges Film Festival Best Feature-Length Film award 
 www.thefallthemovie.com
 דף הסרט ב־IMDb
 
מעבר לכל חלום (באנגלית: The Fall), הוא סרט קולנוע משנת 2006 של הבמאי ההודי טרסם סינג. הסרט מבוסס על התסריט של הסרט הבולגרי Yo Ho Ho משנת 1981, אשר נכתב על ידי ולרי פטרוב, תסריטאי, משורר ומחזאי בולגרי.
הסרט שייך לז'אנר הפנטזיה ועלילתו היא בחלקה מציאותית ובחלקה בדיונית. בניגוד לסרטי פנטזיה רבים, הסרט אינו עושה כמעט שימוש באנימציה ובאפקטים מיוחדים בקולנוע. את העולם הבדיוני שבסרט יצר הבמאי, טרסם סינג, באמצעות צילום בעשרות אתרי צילום אמתיים ברחבי העולם ובשלל תלבושות ותחפושות.
עלילה

בבית חולים קטן בלוס אנג'לס של שנת 1920, מאושפז רוי ווקר (השחקן לי פייס), פעלולן קולנוע הנפצע במהלך צילומי סרט. באותו בית חולים מאושפזת גם אלכסנדריה (קטינקה אונטארו), ילדה בת 5 ששברה את ידה. רוי, שמרותק למיטתו, מתחבב על אלכסנדריה ומספר לה סיפור אודות חמישה אנשים היוצאים למסע נקמה במושל האכזר אודיוס, כל אחד מסיבתו שלו. בין חמשת האנשים ניתן למצוא את השודד במסיכה, שאחיו נרצח על ידי המושל, הודי שאשתו - שהייתה היפה בנשים - נחטפה על ידי המושל והתאבדה, וגם את צ'ארלס דרווין. החמישה נשלחים על ידי המושל לגלות באי קטן ומבודד, ולאחר שהם בורחים ממנו, הם יוצאים למסע ברחבי העולם בחיפוש אחר המושל.
במהלך הסרט מתגלים עוד ועוד פרטים על התאונה שעבר רוי, ומתברר שהסיפור שהוא מספר לאלכסנדריה הוא רק אמצעי לקנות את ליבה, על מנת שתעזור לו להתאבד. כשהסיפור הבדיוני מגיע לשלביו המכריעים, מגלים הצופים שהסיפור אינו דמיוני כמו שנראה בהתחלה, והמציאות והדמיון מתערבבים ביניהם.
הפקה

על פי הערות הבמאי שבגרסת ה-DVD של הסרט, טרסם סינג מימן את רוב הפקת הסרט מכספו האישי, וזאת על מנת שיוכל לביים את הסרט על פי חזונו האישי ללא שיקולים זרים. הפקת הסרט ארכה יותר מ-4 שנים, והסרט צולם ביותר מ-20 מדינות ברחבי העולם. הפסקול של הסרט הולחן על ידי קרישנה לוי.
אתרי צילום

רשימה חלקית של אתרי הצילום של הסרט:
בית החולים "ולקנברג" בקייפטאון, דרום אפריקה
גשר קארל בפראג, צ'כיה.
שונית הפרפר, פיג'י
איי אנדמן וניקובר, הודו
אגם פנגונג, לדאק, הודו
הפארק הלאומי נמיב-נאוקלופט, נמיביה
הטאג' מהאל, אגרה (הודו)
ג'ודפור, ראג'סטאן, הודו
הקולוסיאום, רומא, איטליה
כנסיית איה סופיה, איסטנבול, טורקיה
ג'נטאר מנטאר (ג'איפור), הודו
וילה אדריאנה, איטליה
באר המדרגות צ'אנד באורי (Chand Baori), ראג'סטאן, הודו
מריה מריה

| --- | --- |

 מבוסס על:  העשירים גם בוכים 
 סוגה:  טלנובלה 
 יוצרים:  חברת טלוויסה
 כותבים:  קרלוס רומרו 
 בימוי:  באטריס שרידן 
 שחקנים:  טליה פרננדו קולונגה אירן אאורי ריקרדו בלומה איטטי קנטורל
 ארץ מקור:  מקסיקו 
 שפות:  ספרדית 
 מספר עונות:  1
 מספר פרקים:  92
 הפקה
 מפיק:  אנחלי נסמה מדינה
 מפיקים בפועל:  Valentín Pimstein 
 חברת הפקה:  טלוויסה 
 אתר צילומים:  מקסיקו סיטי 
 צלמים:  אנטוניו גררה
 טכניקת צילום:  מערך מרובה מצלמות 
 מוזיקה:  פאקו
 אורך פרק:  60 דקות
 שידור
 רשת שידור:  טלוויסה ויוה
 תקופת שידור מקורית:  24 ביולי 1995 – 3 במאי 1996
 קישורים חיצוניים
 דף התוכנית ב-IMDb
 
מריה מריה (בספרדית: Maria la del Barrio; באנגלית: Maria from the neighborhood) היא טלנובלה מקסיקנית מצליחה משנת 1995. הטלנובלה היא גרסה מחודשת לטלנובלה "העשירים גם בוכים", משנת 1979. כוכבי הטלנובלה הם טליה ופרננדו קולונגה.
עלילה

מריה פרננדס היא נערה אשר חיה בשכונת עוני. יום אחד, הסנדקית של מריה, שביקשה מהכומר של השכונה לדאוג לה לאחר מותה, מתה. הכומר מבקש מדון פרננדו דה לה וגה, אחד מתורמיו, לאפשר למריה לעבוד כמשרתת אצלו בבית. שם, מריה מתאהבת בבנו הנאה, הפרוע והמכור לאלכוהול של דון פרננדו ואשתו ויקטוריה, לואיס פרננדו. סורייה, אחייניתה של ויקטוריה שונאת את מריה ומנסה להרוס אותה בכל דרך אפשרית ולהפרידה מלואיס פרננדו.
מריה ולואיס פרננדו נישאים אך אי הבנה מצערת מתרחשת כאשר לואיס פרננדו רואה את אחיו ולדימיר ואת מריה מתנשקים וכאשר מריה נכנסת להיריון לואיס פרננדו לא מאמין שהילד שלו. כתוצאה מכך, כאשר היא אינה מודעת למעשיה, מריה מוסרת את בנה לאישה בשם אגריפינה פרס. מריה מאושפזת בבית חולים לחולי נפש ולאחר זמן לואיס פרננדו חוזר אליה, ומשחרר אותה ממנו. לאחר שחרורה, מריה מתחילה לחפש אחר בנה האובד בתקווה שסוף סוף תמצא שלווה בחייה.
צוות השחקנים

טליה - מריה הרננדס
פרננדו קולונגה - לואיס פרננדו דה לה וגה
אירן אאורי - ויקטוריה דה לה וגה
ריקרדו בלומה - דון פרננדו דה לה וגה
איטטי קנטורל - סורייה מונטנגרו דה לה וגה מונטלבן
הקטור סוברון - ולדימיר דה לה וגה
אנה פטריסיה רוחו - פנלופה לינרס
רנה מונוז - "אל וראקרוס"
אמיליה קאראנזה - ריימונדה רובלס דה קסטילו
רוברטו בלנדון - חוסה מריה קאנו
לודוויקה פאלטה - טיטה דה לה וגה הרננדס
אוסבלדו בנאווידס - פרננדו דה לה וגה הרננדס
מצ'ה ברבה - לופה
אנטוניו מדלין - ד"ר קאררס
ליליה מישל - מתילדה
ג'סיקה חוראדו - ורוניקה רובלס דה קסטילו
כרמן סלינס - אגריפינה פרס
מנואל פלגריני

מנואל לואיס פלגריני ריפמונטי (בספרדית: Manuel Luis Pellegrini Ripamonti; נולד ב-16 בספטמבר 1953) הוא כדורגלן עבר צ'ילאני, אשר מאמן את ריאל בטיס מהליגה הספרדית.
קריירה

שיחק כבלם בשנות ה-70 וה-80 בקבוצת אוניברסידד דה צ'ילה, בה שיחק בכל שנותיו כשחקן. בקבוצה זו הוא גם החל את קריירת האימון שלו ב-1988.
ההתחלה בליגת העל הצ'יליאנית לא הייתה מוצלחת במיוחד ורק כשאימן את אוניברסידד קאתוליקה זכה להצלחות ראשונות כשקבוצתו זכתה בגביע הלאומי (1995) ובגביע אינטראמריקנה ב-1994. ב-1999 עבר לאמן באקוודור, השיג אליפות עם קבוצת ליגה דה קיטו והביא אותה לשמינית גמר גביע הליברטדורס.
קריירה כמאמן

ב-2001 החל לאמן את סן לורנסו בליגת העל הארגנטינאית. קבוצתו זכתה בקלאוסורה של אותה שנה ובגביע מרקוסור, כשבקבוצתו שיחקו, בין היתר: פבריסיו קולוצ'יני, לאנדרו רומניולי, ברנרדו רומאו וגם סבסטיאן אבראו, ששיחק מאוחר יותר בבית"ר ירושלים. משם עבר לריבר פלייט, שגם איתה זכה בקלאוסורה (2003) כשבקבוצתו שיחקו חאבייר מסצ'ראנו, אנדרס ד'אלסנדרו, מרטין דמיצ'ליס ופרננדו קאבנגי.
בזכות ההצלחות האלו החליטה הנהלת ויאריאל למנות אותו למאמן ביולי 2004. בחמש שנותיו כמאמן הקבוצה, הגיעה ויאריאל להישגים הגדולים בהיסטוריה של המועדון, כשהשיא היה הגעה לחצי גמר ליגת האלופות בעונת 2005/2006 וסגנות אליפות ספרד בעונת 2007/2008.
ב-2 ביוני 2009 מונה למאמנה של קבוצת הכדורגל ריאל מדריד, אך פוטר בתום עונה אחת בקבוצה לאחר שלא הצליח לזכות באף תואר. לאחר פיטוריו מריאל מדריד חתם פלגריני במאלגה. בעונת 2012/2013 העלה פלגריני את מאלגה, לראשון בתולדותיה, לליגת האלופות, לאחר שגברה על פנאתינאיקוס היוונית בפלייאוף. הקבוצה הגיעה לרבע הגמר, שבו פגשה את בורוסיה דורטמונד. לאחר המשחק שבו הובקעו 2 שערים של דורטמונד בתוספת הזמן, הודחה מאלגה. המשחק נגמר בתוצאה 2–3 לדורטמונד.
לאחר הצלחתו של פלגריני במאלגה, עזב המאמן את הקבוצה, וחתם במנצ'סטר סיטי, שאותה הוביל לזכייה בפרמייר ליג כבר בעונתו הראשונה בקבוצה ואימן בה בין השנים 2013–2016.
ב-27 באוגוסט 2016 מונה למאמנה של חביי צ'יינה פורצ'ן הסינית.
ב-22 במאי 2018 חתם פלגריני בווסטהאם יונייטד מהפרמייר ליג. בעונתו הראשונה כמאמן ווסטהאם יונייטד הקבוצה סיימה במקום ה-10 בליגה. ב-28 בדצמבר 2019, לאחר הפסד ללסטר סיטי ונקודה אחת בלבד מעל המקום המוביל לירידת ליגה, פוטר פלגריני מאימון הקבוצה.
ב-9 ביולי 2020 חזר פלגריני לספרד, ומונה למאמן ריאל בטיס מהלה ליגה.
באפריל 2022 הוביל את הקבוצה לזכייה שלישית בתולדותיה בגביע המלך, לאחר שקבוצתו גברה במשחק הגמר על ולנסיה בדו-קרב פנדלים. באותה העונה, עונת 2021/2022 הגיעה הקבוצה גם לשמינית גמר הליגה האירופית שם הודחה על ידי איינטרכט פרנקפורט. בליגה סיימה בטיס במקום החמישי והשיגה שנה שנייה ברציפות את הכרטיס לאירופה.
תארים > אוניברסידד דה צ'ילה

הגביע הצ'יליאני: 1995
גביע אינטראמריקנה: 1994
תארים > ליגה דה קיטו

אליפות אקוודור: 1999
תארים > סן לורנסו

אליפות ארגנטינה: 2000/2001
גביע מרקוסור: 2001
תארים > ריבר פלייט

אליפות ארגנטינה: 2002/2003
תארים > ויאריאל

גביע האינטרטוטו: 2004
תארים > מנצ'סטר סיטי

אליפות אנגליה: 2013/2014
גביע הפוטבול ליג: 2013/2014, 2015/2016
ריאל בטיס
גביע המלך: 2021/2022